২০১৬ বৰ্ষৰ জুলাই মাহত এই লেখকে পশ্চিমবংগ চৰকাৰৰ মত্স্য বিভাগ, বনবিভাগ আৰু সুন্দৰবন পৰিক্ৰমা বিভাগলৈ পৃথকে পৃথকে তিনিখন তথ্য জনাৰ অধিকাৰ আইনৰ আধাৰত পিটিছন দাখিল কৰিছিল। আৰটিআৰকেইখনৰ প্ৰতি কেৱল মত্স্য বিভাগে সঁহাৰি দিলে, বিগত ছটা বছৰত মাত্ৰ পাঁচগৰাকী মহিলাই গিৰীয়েকক বাঘৰ আক্ৰমণত হেৰুওৱাৰ পিছত ক্ষতিপুৰণৰ বাবে বিভাগটোত দৰ্খাস্ত দাখিল কৰিছে, ই হৈছে ১০০ গৰাকীৰো অধিক ভুক্তভোগী মহিলাৰ সংখ্যাৰ এটা সামান্য অংশহে। তাৰে মাত্ৰ তিনিগৰাকীয়েহে ১ লাখ টকা ক্ষতিপুৰণ পাইছে। বাকী দুজনৰ ক্ষেত্ৰত ক্ষতিপুৰণ নাকচ কৰা হৈছিল যিহেতু মৰণোত্তৰ পৰীক্ষাৰ প্ৰতিবেদন উপলব্ধ নাছিল।